Динамо (бошгоҳи футбол, Душанбе)

Динамо — бошгоҳи футболи шӯравии шаҳри Душанбе, ки яке аз куҳантарин бошгоҳҳои футболи Тоҷикистон ва аз ҷиҳати шумораи унвонҳо дар давраи пас аз Ҳокимияти Шӯравӣ яке аз комёбтарин бошгоҳҳои ҶШС Тоҷикистон ба шумор меравад. Соли 1935 таъсис ёфтааст. Аввалин қаҳрамони ҶШС Тоҷикистон (1937). Ин бошгоҳ охирин ҷоми худро дар соли 1996 ба даст оварда буд - Лигаи олии футболи Тоҷикистон буд. Соли 1998 бошгоҳ аз нав ташкил карда шуд.

 Таърих 
Бошгоҳи футболи «Динамо» соли 1935 бо сарпарастии Комиссари халқии корҳои дохилии ҶШС Тоҷикистон Сергей Артемевич Тарасюк таъсис ёфта, бошгоҳи пойгоҳии ҷамъияти варзишии «Динамо» буд.  Ба ин бошгоҳ коркунони НКВД ва ГПУ, ки он вақт дар қисматҳо ва гарнизонҳои ҶШС Тоҷикистон хизмат мекарданд, дохил мешуданд. Динамочиён соли 1937 аввалин ғалабаи калони худро ба даст оварда, қаҳрамони ҶШС Тоҷикистон шуданд. Ва соли 1938 «Динамо» соҳиби Ҷоми ҶШС Тоҷикистон гардид ва бо ҳамин ҳуқуқи иштирок дар мусобиқаи Ҷоми Осиёи Миёна-ро дар соли 1939 пайдо кард, ки он ҳамчунин мақоми қаҳрамони Осиёи Миёна ва Қазоқистонро дошт. Дар Тошкант мусобиқаи ҷоми Осиёи Миёна барпо гардид ва дар он ғолибони ҷомҳои ҶШС Узбекистон, ҶШС Қазоқистон ва ҶШС Туркманистон низ иштирок карданд. Формати мусобиқа гурӯҳӣ буда, дар ҳамаи бозиҳо «Динамо»-и Сталинобод ғолиби ин мусобиқа ва дар як вақт қаҳрамони Осиёи Миёна ва Қазоқистон гардид.

Соли 1946 дар гурӯҳи сеюм, солҳои 1947, 1948, 1951, 1952 дар гурӯҳи дуюм/ класси «Б»-и қаҳрамони ИҶШС иштирок кардааст.

Иштирокчии Ҷоми ИҶШС (1937, 1938, 1939, 1947, 1949, 1950, 1951, 1953), Ҷоми ИҶШС байни КФК (1940, 1959, 1960, 1962, 1971 қаҳрамони Иттиҳод 1997), Қаҳрамони ҷоми Осиё 1997/98.

Соли 2007 «Динамо»-и Душанбе бо «Ориёнои Душанбе» муттаҳид шуда, номи онҳоро нигоҳ дошт.

 Муваффақиятҳо 
 Қаҳрамони Тоҷикистон (1): 1996
 Қаҳрамони ҶШС Тоҷикистон (7): 1937, 1949, 1950, 1951, 1953, 1955, 1958
 Дорандаи Ҷоми ҶШС Тоҷикистон (12): 1938, 1939, 1940, 1941, 1946, 1949, 1950, 1952, 1953, 1955, 1959, 1971
 Барандаи Ҷоми Осиёи Марказӣ (1939).
 Қаҳрамони Осиёи Миёна ва Қазоқистон (1939).
 Дар қаҳрамони ИҶШС — ҷои 5-ум дар финали гурӯҳи дуюм: соли 1947
 Ғолиби минтақаи Осиёи Миёнаи гурӯҳи дуюми қаҳрамони ИҶШС: 1947
 Дар Ҷоми ИҶШС — 1/4 финал: 1939

 Мураббиёни маъруф 
 Георгий Васильевич — Мураббии шоистаи ИҶШС.
 Аҳмадов Шавкат Аъзамович — Ходими шоистаи тарбияи ҷисмонӣ ва варзиши Тоҷикистон.
 Даврон Қурбонов.
 Галеев Даврон Ибрагимович.
 Лӣ Сергей Борисович — Мураббии шоистаи Тоҷикистон, Ходими шоистаи тарбияи ҷисмонӣ ва варзиши Тоҷикистон.

 Эзоҳ 

 Пайвандҳо 

Гурӯҳ:Бошгоҳҳои футболи Тоҷикистон